सुदेश कुमार (अभिनेता)
सुदेश कुमार जिनका जन्म नाम सुदेश प्रकाश धवन एक भारतीय अभिनेता हैं जिन्होने मुख्यत: हिन्दी फिल्मों में काम किया है। सुदेश का जन्म 17 मार्च, 1931 को पेशावर (अब पाकिस्तान का हिस्सा) में हुआ था। सुदेश, पृथ्वीराज कपूर द्वारा स्थापित प्रतिष्ठित पृथ्वी थिएटर समूह के एक सदस्य थे। सुदेश ने 1950 में राज कपूर की फिल्म सरगम से अपने फिल्म करियर की शुरुआत की थी। इसके बाद वह कुछ साल बाद दोबारा पर्दे पर लौटे जब पृथ्वीराज कपूर ने उन्हें अपनी फिल्म पैसा में एक भूमिका दी थी, जो 1957 में प्रदर्शित हुई थी।